Valsts sabiedrība ar ierobežotu atbildību

**„ Slimnīca „ Ģintermuiža ” „**

Reģistrācijas Nr. 40003407396

**sakarā ar darbības paplašināšanos**

**medicīniskās rehabilitācijas pakalpojumu jomā,**

**aicina pievienoties multiprofesionāļu komandai**

**FIZIOTERAPEITU**

( Profesijas kods 2264 02 )

**Prasības**

1. Profesionālais bakalaura grāds veselības aprūpē ar fizioterapeita kvalifikāciju.
2. Latvijas Ārstniecības personu profesionālo organizāciju savienības izsniegtais sertifikāts, kas apliecina tiesības patstāvīgi praktizēt fizioterapeita specialitātē.
3. Reģistrācija Ārstniecības personu valsts reģistrā fizioterapeita specialitātē.
4. Prasme atbildīgi organizēt savu darbu un strādāt starpprofesionāļu komandā.
5. Labas saskarsmes, komunikācijas un sadarbības prasmes.
6. Valsts valodas zināšanas augstākajā pakāpē.
7. Spēja izmantot mūsdienu informācijas tehnoloģijas dokumentācijai, komunikācijai un informācijas apstrādei.
8. Vēlamas krievu un angļu valodas zināšanas sarunvalodas līmenī veiksmīgai saziņai ar pacientu.

**Galvenie pienākumi**

1. Patstāvīgi veikt pacientu fizioterapeitisko izmeklēšanu, funkcionālo traucējumu novērtēšanu, to novēršanu vai mazināšanu.
2. Formulēt fizioterapeita atzinumu, analizējot un kritiski izvērtējot pieejamo atbilstošo informāciju un iegūtos izmeklēšanas rezultātus.
3. Plānot fizioterapijas ārstēšanas procesu, kas ietver atkārtotu pacienta novērtēšanu.
4. Realizēt fizioterapijas ārstēšanas procesu, pielietojot dažādas ārstēšanas metodes, kuru izvēle balstīta uz to efektivitāti, pieejamību un individuālo piemērotību.
5. Veikt konsultatīvo un profilaktisko darbu.
6. Piedalīties multiprofesionālas rehabilitācijas komandas darbā, sadarboties ar citiem profesionāļu komandas dalībniekiem.
7. Dokumentēt terapijas procesu, ievērojot medicīnisko dokumentu pārvaldības prasības.

**Piedāvājam**

1. Labus darba apstākļus mūsdienīgā, sakārtotā vidē.

2. Profesionālus un atsaucīgus kolēģus.

3. Diennakts apdrošināšanu pret nelaimes gadījumiem, 5 apmaksātas papildatvaļinājuma dienas, būtisku atlaidi transportlīdzekļa vadītāja medicīniskajai komisijai, u.c. slimnīcas darba koplīgumā darbiniekiem garantētās priekšrocības.

4. Darba laikā bezmaksas autostāvvietu slimnīcas teritorijā.

5. Pilnas slodzes darba laiku ( 40 stundas nedēļā ) vai nepilnu darba laiku no 10 stundām nedēļā ( 0,25 slodze).

6. Atalgojumu mēnesī no **350 EUR** ( 0,25 slodze ) līdz **1400 EUR** ( pilna slodze ) pirms nodokļu nomaksas.

7. Speciālo piemaksu par darba stāžu ārstniecības jomā un piemaksu par darbu, kas saistīts ar īpašu risku.

8. Darba līgumu uz nenoteiktu laiku.

Motivētu pieteikuma vēstuli ar profesionālās darbības aprakstu (CV) un izglītību apliecinošā dokumenta kopiju lūdzam sūtīt elektroniski uz e-pastu **vakances@gintermuiza.lv**

ar norādi „ FIZIOTERAPEITS ”

Tālrunis uzziņām: 63024864

Informējam, ka jūsu pieteikuma dokumentos norādītie personas dati tiks apstrādāti, lai nodrošinātu personāla atlases konkursa norisi. Personas datu pārzinis: VSIA “Slimnīca “Ģintermuiža””, reģ. nr. 40003407396, tālrunis: 63007504, adrese: Filozofu iela 69, Jelgava, LV-3008.